stanford-oval/wikipedia huggingface dataset:
เครื่องหมายยศของประเทศในเครือเนโท

ทหารบกสหรัฐ (ซ้าย) และทหารบกเนเธอแลนด์ (ขวา) ซึ่งเป็นรัฐสมาชิกเนโท ระหว่างการฝึก Allied Spirit I
| 0 | 1 | 2 |
| --- | --- | --- |
ยศทหารที่พบทั่วไป
| ทหารบก | ทหารเรือ | ทหารอากาศ |
นายทหารชั้นสัญญาบัตร
| จอมพล | จอมพลเรือ | จอมพลอากาศ |
| พลเอก | พลเรือเอก | พลอากาศเอก |
| พลโท | พลเรือโท | พลอากาศโท |
| พลตรี | พลเรือตรี | พลอากาศตรี |
| พลจัตวา | พลเรือจัตวา | พลอากาศจัตวา |
| พันเอก | นาวาเอก | นาวาอากาศเอก |
| พันโท | นาวาโท | นาวาอากาศโท |
| พันตรี | นาวาตรี | นาวาอากาศตรี |
| ร้อยเอก | เรือเอก | เรืออากาศเอก |
| ร้อยโท | เรือโท | เรืออากาศโท |
| ร้อยตรี | เรือตรี | เรืออากาศตรี |
นายทหารชั้นประทวน
| จ่าสิบเอก | พันจ่าเอก | พันจ่าอากาศเอก |
| จ่าสิบโท | พันจ่าโท | พันจ่าอากาศโท |
| จ่าสิบตรี | พันจ่าตรี | พันจ่าอากาศตรี |
พลอาสาสมัครและทหารเกณฑ์ 
| สิบเอก | จ่าเอก | จ่าอากาศเอก |
| สิบโท | จ่าโท | จ่าอากาศโท |
| สิบตรี | จ่าตรี | จ่าอากาศตรี |
| พลทหาร | พลทหารเรือ | พลทหารอากาศ |
เครื่องหมายยศของประเทศในเครือเนโท (อังกฤษ: Ranks and insignia of NATO affiliated nations) เป็นการรวมเครื่องหมายทางทหารที่ใช้งานโดยประเทศสมาชิก (และประเทศในเครืออื่น ๆ) ขององค์การสนธิสัญญาแอตแลนติกเหนือ (เนโท)
ระดับยศใช้ในการบ่งบอกระดับเปรียบเทียบกันในประเทศเนโท
รหัสยศ

เนโทใช้งาน "ระดับยศมาตรฐาน" (standard rank scale) หรือที่รู้จักกันในชื่อ "ระบบอ้างอิงที่เป็นมาตรฐาน" (standardized reference system) ในการพยายามจับคู่ยศทางทหารของประเทศมาชิกทุกประเทศให้สอดคล้องกันกับยศที่ประเทศสมาชิกอื่น ๆ ใช้งานกัน โดยหมวดหมู่รหัสอ้างอิงรหัสยศของเนโทถูกคิดขึ้นและเผยแพร่ในเอกสารชื่อว่า STANAG 2116 มีชื่ออย่างเป็นทางการ คือ รหัสเนโทสำหรับการจัดระดับบุคลากรทางการทหาร (NATO Codes for Grades of Military Personnel)
รหัสยศ > รหัสยศของนายทหาร

OF-1 – OF-10 (รหัสยศต่ำสุดถึงสูงสุด) ใช้สำหรับนายทหารชั้นสัญญาบัตร:
OF-6 – OF-10: นายทหารชั้นนายพล
OF-3 – OF-5: นายทหารชั้นนายพัน (นายทหารอาวุโส)
OF-1 – OF-2: นายทหารชั้นนายร้อย (นายทหาร)
รหัสยศ > รหัสยศอื่น ๆ

OR1–OR9 (รหัสยศต่ำสุดถึงสูงสุด) ใช้สำหรับยศอื่น ๆ:
OR-5 – OR-9: นายทหารชั้นประทวน
OR-1 – OR-4: พลอาสาสมัครและทหารเกณฑ์
เครื่องหมายยศของสมาชิกกองทัพ

กองทัพบก
เครื่องหมายยศนายทหารชั้นสัญญาบัตรกองทัพบกเนโท
เครื่องหมายยศนายทหารชั้นประทวนและพลสมัครกองทัพบกเนโท
กองทัพเรือ
เครื่องหมายยศนายทหารชั้นสัญญาบัตรกองทัพเรือเนโท
เครื่องหมายยศนายทหารชั้นประทวนและพลสมัครกองทัพเรือเนโท
กองทัพอากาศ
เครื่องหมายยศนายทหารชั้นสัญญาบัตรกองทัพอากาศเนโท
เครื่องหมายยศนายทหารชั้นประทวนและพลสมัครกองทัพอากาศเนโท
ดูเพิ่ม

รายชื่อเปรียบเทียบเครื่องหมายยศทหาร
แหล่งข้อมูลอื่น

NATO. "APersP-01". nso.nato.int. สืบค้นเมื่อ 23 September 2022.
| ด ค ก องค์การสนธิสัญญาแอตแลนติกเหนือ |
| --- | --- |
สัญลักษณ์:  Animus in consulendo liber (คำขวัญ)  ธงเนโท  เพลงสดุดีเนโท  วันเนโท  เหรียญเชิดชูเกียรติเนโท  ดาวเนโท 
ประวัติ:  สนธิสัญญาแอตแลนติกเหนือ  การประชุมสุดยอด  ปฏิบัติการ  รายชื่อการฝึกทางทหาร  การขยายตัว การถอนตัวที่อาจเกิดขึ้น  การต่อต้านเนโท  โดเมนอินเทอร์เน็ต .nato 
โครงสร้าง:  สำนักงานใหญ่เนโท  คณะมนตรี  เจ้าหน้าที่ระหว่างประเทศ  เสนาธิการทหารระหว่างประเทศ  ศูนย์บัญชาการทหารสูงสุดผสมชาติยุโรป Air Command  Land Command  Maritime Command  JFC Brunssum  JFC Naples  JFC Norfolk  Joint Support and Enabling Command  STRIKFORNATO  Allied Command Transformation  สมัชชารัฐสภา  ข้อตกลงมาตรฐาน 
บุคคล:  เลขาธิการ  คณะกรรมการด้านการทหาร  ผู้บัญชาการทหารผสมสูงสุดยุโรป  Supreme Allied Commander Transformation 
สมาชิก:  แอลเบเนีย  เบลเยียม  บัลแกเรีย  แคนาดา  โครเอเชีย  เช็กเกีย  เดนมาร์ก  เอสโตเนีย  ฟินแลนด์  ฝรั่งเศส  เยอรมนี  กรีซ  ฮังการี  ไอซ์แลนด์  อิตาลี  ลัตเวีย  ลิทัวเนีย  ลักเซมเบิร์ก  มอนเตเนโกร  เนเธอร์แลนด์  มาซิโดเนียเหนือ  นอร์เวย์  โปแลนด์  โปรตุเกส  โรมาเนีย  สโลวาเกีย  สโลวีเนีย  สเปน  สวีเดน  ตุรกี  สหราชอาณาจักร  สหรัฐ 
ความสัมพันธ์พหุภาคี:  สมาคมสนธิสัญญาแอตแลนติก  คณะมนตรีหุ้นส่วนยูโร-แอตแลนติก  การหารือเมดิเตอร์เรเนียน  แผนปฏิบัติการความร่วมมือรายสมาชิก  ความร่วมมืออิสตันบูล  พันธมิตรหลักนอกเนโท  หุ้นส่วนระดับโลกของเนโท  นโยบายเปิดกว้าง  หุ้นส่วนเพื่อสันติภาพ  ความสัมพันธ์กับรัสเซีย ปัญหาการขยายตัวของนาโต้ไปทางตะวันออก 
ดูเพิ่ม:  สนธิสัญญาแบกแดด (METO/CENTO)  สนธิสัญญาบอลข่าน  องค์การสนธิสัญญาป้องกันภูมิภาคเอเชียตะวันออกเฉียงใต้ (SEATO)  ช่องว่างซูวัลกี
เดชบดินทร์ ฉายทองดี

| เดชบดินทร์ ฉายทองดี |
| --- | --- |
เกิด: 25 มิถุนายน พ.ศ. 2529 (38 ปี) เดชบดินทร์ ฉายทองดี
อาชีพ: นักแสดง
ผลงานเด่น: อาเหมา จากละคร เฮง เฮง เฮง (พ.ศ. 2550 - ปัจจุบัน)
สังกัด: เอ็กแซ็กท์
เดชบดินทร์ ฉายทองดี หรือ บอส  เกิดเมื่อวันที่ 25 มิถุนายน พ.ศ. 2529 เป็นนักแสดงชาวไทย จบการศึกษาระดับปริญญาตรี คณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ ประสานมิตร โด่งดังจากการเล่นละครซิทคอมเรื่อง เฮง เฮง เฮง ในบท อาเหมา
ผลงานที่ผ่านมา > ผลงานละคร

2549 ลอดลายมังกร ช่อง 5
2552 เซน...สื่อรักสื่อวิญญาณ ตอน ประมาท ช่อง 5 รับบทเป็น บิว (รับเชิญ)
2552 ชิงชัง ช่อง 5 รับบทเป็น สัญชัย
2553 ดอกรักริมทาง ช่อง 5 รับบทเป็น ทินกร
2555  นางสิงห์สะบัดช่อ ช่อง 5 รับบทเป็น มิ่ง
2556  วุ่นนักรักหรือหลอก ช่อง 5 รับบทเป็น ธง
2558  ปลาหลงฟ้า ช่อง 7 รับบทเป็น ต่อง / ไพศาล
2558  พลับพลึงสีชมพู ช่อง 3 รับบทเป็น สุทิศ (2558)
2559  ส้มตำแฮมเบอร์เกอร์ ช่อง ทรูโฟร์ยู รับบทเป็น จักรวาล
2559  พิษสวาท ช่องวัน รับบทเป็น ใหญ่
2560  เล่ห์รักยาใจ ช่อง 7 รับบทเป็น จ่าจิ้ม
ผลงานที่ผ่านมา > ผลงานละครเวที

ฟ้าจรดทราย เดอะมิวสิคัล
บัลลังก์เมฆ เดอะมิวสิคัล
สู่ฝันอันยิ่งใหญ่
ราโชมอน
สามสาวทรามทราม
ผลงานที่ผ่านมา > ผลงานละครซิทคอม

เฮง เฮง เฮง รับบทเป็น อาเหมา
ผู้กองเจ้าเสน่ห์ รับบทเป็น แบงค์ (รับเชิญ) ตอน มือปราบปืนฝ่อ
บ้านนี้มีรัก รับบทเป็น วินนี่ (รับเชิญ) ตอน ผู้ชายนะยะ
เป็นต่อ  รับบทเป็น ดิว (รับเชิญ) ตอน แฟนครับ...แฟนคลับ
ลูกพี่ลูกน้อง รับบทเป็น เบิร์ด (รับเชิญ) ตอน คุณพ่อกำมะลอ
ผลงานที่ผ่านมา > ผลงานโฆษณา

CP
Vitamilk
Chester Grill
VDO Presentation City Bank
Suzuki
DTAC Happy Virus
Central
ไอศกรีมวอลล์
Coke
Big C
KFC
สีทาบ้าน TOA คุ๋กับ ศิวดล จันทเสวี
ควิกแสบ รสต้มยำพริกเผา แบบถ้วย
Mitsubishi Eletric
รถจักรยานยนต์ Honda
ครีมบำรุงผิว ซิตร้า คู่กับ รัฐภูมิ โตคงทรัพย์
ผงชูรส อยิโนะโมะโต๊ะ คู่กับ ณัฐนี สิทธิสมาน
ขนมคิทแคท
น้ำยาล้างจาน ไลปอนเอฟ
Hitachi
Hatari
Panasonic
Osram
ธนาคารไทยพานิช
Mister Donuts
นมโฟร์โมสต์ กลิ่นสตรอเบอร์รี่ รสช็อกโกแลต รสกล้วยหอม
Vanish คู่กับ สามบาทห้าสิบ
เนสกาแฟ
เครื่องปรับอากาศ Toshiba
ผลงานที่ผ่านมา > ผลงานพิธีกร

รายการดูดีวาไรตี้ โชว์
พิธีกรกีฬามหาวิทยาลัยแห่งประเทศไทยครั้งที่ 34 ราชพฤกษ์เกมส์
VDO Presentation samart จานดาวเทียม
รายการสารคดีเชิงศิลป์ ชุด ศิลปินแผ่นดินทอง
ผลงานที่ผ่านมา > อื่นๆ

ละครฟื้นฟูศีลธรรมโลก พ.ศ. 2551 - ปัจจุบัน
เว็บสเตอร์

เว็บสเตอร์ สามารถหมายถึง
โนอาห์ เว็บสเตอร์ นักพจนานุกรม
พจนานุกรมเมอร์เรียม-เว็บสเตอร์
มหาวิทยาลัยเว็บสเตอร์
นอกจากนี้ เว็บสเตอร์ ยังเป็นชื่อเมืองต่างๆ ในสหรัฐอเมริกา
ฮารุ

ฮารุ อาจหมายถึง:
ฮารุ (ชื่อ) - ชื่อต้นของบุคคล
ฮารุ (นักแสดง) นักแสดงสาวและนักเดินแบบชาวญี่ปุ่น
ฮารุ (ครอบครัวตึ๋งหนืด) ตัวละครจากเรื่อง ครอบครัวตึ๋งหนืด
ฮารุ สุประกอบ นักแสดงและพิธีกรชาวไทย
ชินไค ฮารุ ตัวละครจากเรื่อง ดิจิมอนยูนิเวิร์ส แอปพลิมอนสเตอร์ส
ฮารุ กลอรี่ ตัวละครจากเรื่อง เรฟ ผจญภัยเหนือโลก
มิอุระ ฮารุ ตัวละครจากเรื่อง ครูพิเศษจอมป่วน รีบอร์น!
โยชิโอกะ ฮารุ ตัวละครจากเรื่อง เจ้าแมวยอดนักสืบ
ดูเพิ่ม

ซาโตชิ
เคโกะ
เทอร์มินอล 21

เทอร์มินอล 21 เป็นศูนย์การค้าในเครือ สยาม รีเทล ดีเวลล็อปเม้นท์ ซึ่งอยู่ในเครือเดียวกันกับศูนย์การค้าแฟชั่นไอส์แลนด์
เทอร์มินอล 21 อโศก
เทอร์มินอล 21 โคราช
เทอร์มินอล 21 พัทยา
เทอร์มินอล 21 พระราม 3
เวิร์ม

เวิร์ม (worm) อาจหมายถึง
เวิร์มคอมพิวเตอร์ (computer worm) เป็นซอฟต์แวร์ชนิดหนึ่งที่แอบเข้ามาในคอมพิวเตอร์ผ่านทางระบบเครือข่าย
เวิร์ม (มาสค์ไรเดอร์คาบูโตะ) ตัวละครในการ์ตูนคาเมนไรเดอร์คาบุโตะ
เวิมส์ (Worms) หรือมีการสะกด เวิร์มส์ หรือ เวิรมส์ วิดีโอเกมสงครามการต่อสู้ของเหล่าหนอน
นอกจากนี้ในภาษาอังกฤษ เวิร์ม ยังหมายถึง หนอน
เหตุกราดยิงซูเปอร์มาร์เก็ตในบัฟฟาโล

| เหตุกราดยิงซูเปอร์มาร์เก็ตในบัฟฟาโล |
| --- | --- |
เป็นส่วนหนึ่งของ การกราดยิงหมู่ในสหรัฐและการก่อการร้ายภายในสหรัฐ
ท็อปส์ซูเปอร์มาร์เก็ตบนถนนเจฟเฟอร์สัน สถานที่เกิดเหตุ ภาพถ่ายเมื่อกุมภาพันธ์ 2022
th
สถานที่: 1275 ถนนเจฟเฟอร์สัน บัฟฟาโล รัฐนิวยอร์ก สหรัฐ
พิกัด: 42°54′35″N 78°51′10″W﻿ / ﻿42.90972°N 78.85278°W﻿ / 42.90972; -78.85278
วันที่: 14 พฤษภาคม ค.ศ. 2022 (2022-05-14)  ป. 2:30 – 14:36 น. (EDT; UTC−04:00)
ประเภท: การกราดยิงหมู่
อาวุธ: ไรเฟิลกึ่งอัตโนมัติ Bushmaster XM-15
ตาย: 10
เจ็บ: 3
ผู้ต้องหา: เพย์ทัน เอส. เกนดรอน
ค่าภาระติดพัน: ฆาตกรรมโดยเจตนา (หลายกระทง)
ในวันที่ 14 พฤษภาคม 2022 เกิดการกราดยิงหมู่ในซูเปอร์มาร์เก็ตของท็อปส์ในย่านคิงส์ลีย์ทางฝั่งตะวันออกของบัฟฟาโล รัฐนิวยอร์ก ส่งผลให้มีผู้เสียชีวิตสิบราย บาดเจ็บสามคน ในจำนวนนี้ 11 รายเป็นคนผิวดำ ผู้ก่อเหตุทำการถ่ายทอดสดการโจมตีผ่านทางทวิตช์ ผู้ถูกกล่าวหาว่าก่อเหตุคือ เพย์ทัน เอส. เกนดรอน (Payton S. Gendron) วัย 18 ปี และถูกฟ้องร้องด้วยความผิดฐานฆาตกรรมโดยไตร่ตรองไว้ก่อน (first-degree murder)
มีรายงานระบุว่าเกนดรอนเคยเขียนคำประกาศเจตนาระบุตนเองว่าเป็นผู้นิยมคนขาวสูงสุดและสนับสนุนทฤษฎีสมคบคิด "การแทนที่ครั้งใหญ่" ซึ่งมีใจความเหยียดสีผิว การโจมตีครั้งนี้ถูกเรียกว่าเป็นการก่อการร้ายโดยผู้ก่อการในประเทศ และกำลังถูกตรวจสอบในฐานะการก่อเหตุที่มีแรงจูงใจจากเชื้อชาติ
เทียนทะเล

| เทียนทะเล |
| --- | --- |

พุ่มต้นเทียนทะเล (Pemphis acidula) บนหาดของเกาะเรอูนียง
สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: โรสิด Rosids
อันดับ:: อันดับชมพู่ Myrtales
วงศ์:: วงศ์ตะแบก Lythraceae
สกุล:: Pemphis Pemphis J.R.Forst & G.Forst
สปีชีส์:: Pemphis acidula
ชื่อทวินาม
Pemphis acidula J.R.Forst & G.Forst

ชื่อพ้อง
 Macclellandia griffithiana Wight  Melanium fruticosum Spreng.  Melanium rupestre Zipp.  Millania rupestris Zipp. ex Bl.  Pemphis angustifolia Roxb.  Pemphis setosa Blanco
เทียนทะเล หรือ เทียนเล (ชื่อวิทยาศาสตร์: Pemphis acidula J.R. Forst & G. Forst) ในภาษาอังกฤษรู้จักกันในชื่อ Bantigue (อ่านว่า bahn-tee-geh ) หรือ Mentigi เป็นพืชดอกในวงศ์ Lythraceae เป็นพืชทนเค็ม พบได้ทั่วไปตามแนวป่าชายเลน ในเขตร้อนแถบ อินโด-แปซิฟิกที่เติบโตบนชายฝั่งหิน เทียนทะเล ถูกจำแนกเป็นเพียงสปีชีส์เดียวในสกุล Pemphis มานาน (โดยมีการอธิบายครั้งแรกในปี พ.ศ. 2318) จนเรียกได้เป็นชนิดต้นแบบ ของสกุล Pemphis  กระทั่งเมื่อไม่นานมานี้พบว่าน่าจะนี้มีอย่างน้อยอีกหนึ่งชนิดพันธุ์
ลักษณะทางพฤกษศาสตร์

เทียนทะเล (Pemphis acidula) จัดเป็นไม้ชนิดเดียวในสกุล Pemphis ที่พบในประเทศไทย เป็นไม้ยืนต้นขนาดกลาง ไม่ผลัดใบ  สูงได้ถึง 8 เมตร แต่บางต้นอาจสูงได้ถึง 11 เมตร ลำต้นเป็นปุ่มปม แตกกิ่งแขนงจำนวนมาก ลำต้นมักบิดงอเนื่องมาจากแรงลม บางครั้งพบลำต้นมีลักษณะเลื้อย แคระ สูงเพียง 15 เซนติเมตร และต้นที่มีอายุมากผิวของลำต้นมักแห้งตายเป็นหย่อม ๆ
ใบเดี่ยว รูปขอบขนาน ปลายใบแหลม ใบขนาดเล็ก ค่อนข้างอวบน้ำ
ดอกสีขาวออกตามซอกใบ กลีบดอก 6 กลีบ กลีบดอกรูปขอบขนาน ฐานรองดอกเป็นรูปถ้วยปากแตรสีเขียว บางครั้งปนแดง
ขยายพันธุ์โดยใช้เมล็ด เป็นพืชที่เจริญเติบโตเร็วและสามารถสร้างรากและตาใหม่ได้เร็วมาก มักเริ่มออกดอกและออกเมล็ดเมื่อสูงประมาณ 1–4 เมตร
Pemphis acidula พุ่มเทียนทะเลหลังทุ่งหญ้าใน เกาะยูโรปา
ดอกและผลเทียนทะเล (Pemphis acidula) ใน ไอตุตากี หมู่เกาะคุก
ดอกและใบอ่อนเทียนทะเล ตองกา
ฐานรองดอกสีแดง เมื่อกลีบดอกหลุดร่วงแล้ว
การแพร่กระจายและถิ่นที่อยู่

เทียนทะเล (P. acidula) เป็น พืชทนเค็ม (halophyte) พุ่มไม้ที่พบได้ตามแนวชายฝั่ง ในเขตร้อนแถบอินโด-แปซิฟิก เป็นไม้พุ่มที่เจริญเติบโตในดินทราย ดินเหนียว และหินปูนของ โซนฝั่งทะเล ของ มหาสมุทรอินเดีย และตะวันตกและภาคกลางของ มหาสมุทรแปซิฟิก นอกจากนี้ยังพบในแนวป่าชายเลน (ป่าโกงกาง)
ในประเทศไทยพบได้ในป่าชายเลนตามป่าชายฝั่งทะเลทั้งฝั่งอ่าวไทยและอันดามัน ที่ผ่านมาผู้คนนิยมนำมาปลูกเป็นไม้ประดับและบอนไซ
แต่ในบางพื้นที่พบว่ามีจำนวนประชากรลดลงอย่างมาก เนื่องจากการขยายพื้นที่อยู่อาศัยรุกรานพื้นที่ป่าธรรมชาติ และที่เร่งการสูญพันธุ์คือการขุดไปค้าขายทำบอนไซ
การใช้ประโยชน์

เทียนทะเลมีประโยชน์สำหรับการป้องกันชายฝั่งจากลมที่มีความแรง และเป็นพืชที่แข็งแรง ในเวลาเดียวกันก็มีความยืดหยุ่นได้ดีมาก
เนื้อไม้ของเทียนทะเลเป็นไม้เนื้อแข็ง มีคุณค่าตามประเพณีในหลายวัฒนธรรม จากความแข็ง น้ำหนักมาก ทนทานต่อการเน่าและการบิดโก่งตัว (ความแปรปรวนของรูปทรง) เนื่อไม้มีผิวละเอียดตามธรรมชาติและอาจใช้เป็นไม้เท้า เสารั้ว มือจับอุปกรณ์เครื่องมือ และแม้แต่สมอเรือ ในเกาะเรอูนียง และประเทศมอริเชียส เป็นที่รู้จักกันในชื่อ bois matelot  ใน มัลดีฟส์ เทียนทะเลถูกใช้ในการต่อเรือแบบดั้งเดิม เป็นโครงเรือและหมุดเพื่อยึดแผ่นไม้ของตัวเรือเข้าด้วยกันตามภูมิปัญญาท้องถิ่น รวมถึง "ตะปูไม้" ในพิธีไสยศาสตร์ท้องถิ่น
เทียนทะเล เป็นหนึ่งในพันธุ์ไม้ที่ใช้ในการทำบอนไซ ในพื้นที่เขตร้อนหรือมีอากาศแบบร้อนชื้นและยังทนทานต่อลมแรงเช่น พายุไต้ฝุ่น จึงเป็นบอนไซพบมากที่สุดในฟิลิปปินส์ และยังแพร่กระจายปลูกเป็นบอนไซในไต้หวัน และหมู่เกาะรีวกีว ของญี่ปุ่น เนื่องจากได้รับความนิยมและมีมูลค่าสูงในหมู่ผู้ที่ชื่นชอบบอนไซจึงเป็นหนึ่งในรายชื่อสายพันธุ์ที่ถูกจัดอยู่ในประเภท 'คุกคาม' โดย กรมสิ่งแวดล้อมและทรัพยากรธรรมชาติ ของฟิลิปปินส์ การรวบรวมการขายและการขนส่ง Pemphis acidula ป่าเป็นสิ่งผิดกฎหมายในฟิลิปปินส์และมีโทษปรับและจำคุกไม่เกินหกปี
ในประเทศไทย ราชกิจจานุเบกษายังได้เผยแพร่คำสั่งกรมทรัพยากรทางทะเลและชายฝั่ง เรื่องมาตรการคุ้มครองทรัพยากรไม้เทียนทะเล เมื่อวันที่ 17 สิงหาคม 2563 เป็นการอาศัยอำนาจตามความในมาตรา 3 ประกอบมาตรา 17 และ 27 แห่ง พ.ร.บ.ส่งเสริมการบริหารจัดการทรัพยากรทางทะเลและชายฝั่ง พ.ศ.2558 เพื่อคุ้มครองทรัพยากรไม้เทียนทะเลไม่ให้ได้รับความเสียหายจากการลักลอบขุด โดยผู้ที่ฝ่าฝืน มีโทษจำคุกไม่เกิน 1 ปี ปรับไม่เกิน 1 แสนบาท หรือทั้งจำและปรับ
ในเกาะ Marovo, ตองกา, ตาฮิติ และหมู่เกาะอื่น ๆ ใน มหาสมุทรแปซิฟิกใต้ ใช้ทำเครื่องมือไม้ เช่น สาก ด้ามเครื่องมือ อาวุธ และหวี
สารสกัดจากเปลือกของเทียนทะเลออกฤทธิ์ทำให้กล้ามเนื้อมดลูกบีบรัดตัวมากขึ้นและถี่ขึ้น ซึ่งมีการใช้เป็นยาทำแท้งในเกาะวานูอาตู
เปลือกต้นเทียนทะเลมีสารสำคัญคือ แทนนิน เป็นองค์ประกอบร้อยละ 19–43 นำมาใช้ในการฟอกหนัง เปลือกเมื่อนำมาฝนให้สีแดงนำมาเป็นสีย้อมได้
ดูเพิ่ม

ป่าชายเลน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เทียนทะเล
| --- | --- |
การแยกแยะหน่วยอนุกรมวิธาน:  Wikidata: Q3374608  Wikispecies: Pemphis acidula  APDB: 109325  ARKive: pemphis-acidula  BOLD: 448561  EoL: 482515  EPPO: PMHAC  FloraBase: 5284  FNA: 200014660  FoC: 200014660  GBIF: 3188706  iNaturalist: 425753  IPNI: 554064-1  IRMNG: 11326401  ITIS: 507456  IUCN: 178838  NCBI: 126635  Plant List: tro-19200012  PLANTS: PEAC6  Plazi: 994F85DF-E3A5-1D45-699A-FEE5FEB9ECB4  POWO: urn:lsid:ipni.org:names:554064-1  Tropicos: 19200012  WoRMS: 235061  ZooBank: 41E8065A-98C2-4F8E-88A2-5B070223D107 
บอนไซเทียนทะเล
เทศบาลตำบลหนองบัว (จังหวัดเชียงใหม่)

| เทศบาลตำบลหนองบัว |
| --- | --- |
เทศบาลตำบล

ทต.หนองบัวที่ตั้งของเทศบาลตำบลหนองบัวแสดงแผนที่จังหวัดเชียงใหม่ทต.หนองบัวทต.หนองบัว (ประเทศไทย)แสดงแผนที่ประเทศไทย
พิกัด: 19°43′52″N 99°6′42″E﻿ / ﻿19.73111°N 99.11167°E﻿ / 19.73111; 99.11167
ประเทศ:  ไทย
จังหวัด: เชียงใหม่
อำเภอ: ไชยปราการ
การปกครอง
 • นายกเทศมนตรี: สมเจตน์ สุวรรณ์
พื้นที่
 • ทั้งหมด: 83.33 ตร.กม. (32.17 ตร.ไมล์)
ประชากร (2561)
 • ทั้งหมด: 13,302 คน
ที่อยู่ สำนักงาน: 100 หมู่ที่ 4 ตําบลหนองบัว อําเภอไชยปราการ จังหวัดเชียงใหม 50320
โทรศัพท์: 0 5345 7767
เว็บไซต์: www.nhongbua.go.th
 ส่วนหนึ่งของสารานุกรมประเทศไทย
เทศบาลตำบลหนองบัว เป็นเทศบาลตำบลแห่งหนึ่งที่ตั้งอยู่ในอำเภอไชยปราการ จังหวัดเชียงใหม่ ห่างจากเทศบาลนครเชียงใหม่ไปทางทิศเหนือประมาณ 135 กิโลเมตร ครอบคลุมพื้นที่ตำบลหนองบัวเฉพาะที่อยู่นอกเขตเทศบาลตำบลไชยปราการ
ประวัติ

เทศบาลตำบลหนองบัว เดิมเป็นสภาตำบลและได้รับการยกฐานะเป็นองค์การบริหารส่วนตำบลหนองบัว เมื่อวันที่ 16 ธันวาคม พ.ศ. 2539 และได้รับการยกฐานะเป็นเทศบาลตำบลหนองบัว เมื่อวันที่ 27 ตุลาคม พ.ศ. 2552
ภูมิศาสตร์ > ที่ตั้งและลักษณะของชุมชน

ที่ตั้ง: เทศบาลตำบลหนองบัว ตั้งอยู่เลขที่ 100 หมู่ที่ 4 ตำบลหนองบัว อำเภอไชยปราการ จังหวัดเชียงใหม่ ห่างจากจังหวัดเชียงใหม่ไปทางทิศเหนือ ตามทางหลวงแผ่นดินหมายเลข 107 เป็นระยะทาง 135 กิโลเมตร มีพื้นที่ประมาณ 83.33 ตารางกิโลเมตร หรือประมาณ 52,081 ไร่ แบ่งเขตการปกครองออกเป็น 11 หมู่บ้าน
ภูมิประเทศ: มีพื้นที่ส่วนใหญ่เป็นที่ราบระหว่างภูเขา มีภูเขาและป่าไม้ อุดมสมบูรณ์ เป็นแหล่งต้นน้ำ ลำห้วย พื้นที่ส่วนใหญ่เป็นพื้นที่ป่าไม้ประมาณร้อยละ 70 และเป็นพื้นที่ราบเพาะปลูกประมาณร้อยละ 30
ภูมิอากาศ: มี 3 ฤดู ได้แก่ ฤดูร้อน (มีนาคม-พฤษภาคม), ฤดูฝน (มิถุนายน-ตุลาคม) และฤดูหนาว (พฤศจิกายน-กุมภาพันธ์)
ดิน: มีพื้นที่ดินเหมาะสมแก่การเพาะปลูก สภาพดินทั่วไปเป็นดินร่วนปนทราย
ภูมิศาสตร์ > การแบ่งเขตการปกครอง > อยู่ในเขตเทศบาลตําบลหนองบัว

ทั้งหมู่บ้าน จํานวน 8 หมู่บ้าน ได้แก่
หมู่ที่  4  บ้านทา
หมู่ที่  6  บ้านถ้ำง๊อบ
หมู่ที่  8  บ้านปาง
หมู่ที่  10 บ้านใหม่หนองบัว
หมู่ที่  5  บ้านต้นโชค
หมู่ที่  7  บ้านปง
หมู่ที่  9  บ้านป่าไม้แดง
หมู่ที่  11 บ้านถ้ำผาผึ้ง
บางส่วน จํานวน 2 หมู่บ้าน  ได้แก่
หมู่ที่  1  บ้านเด่น
หมู่ที่  3  บ้านหนองบัว
ภูมิศาสตร์ > การแบ่งเขตการปกครอง > อยู่ในเขตเทศบาลตําบลไชยปราการ

เต็มหมู่บ้าน จํานวน 1 หมู่บ้าน  ได้แก่
หมู่ที่  2  บ้านห้วยไผ่
เฟอานอร์

| เฟอานอร์ |
| --- | --- |
ตัวละครจากปกรณัมของเจ. อาร์. อาร์. โทลคีน เฟอานอร์ชักดาบขู่ฟิงโกลฟิน
ชื่ออื่น: เฟอานาโร, คูรูฟินเว, ฟินวิออน
ตำแหน่ง: จอมกษัตริย์แห่งโนลดอร์
เผ่าพันธุ์: เอลฟ์
วัฒนธรรม: โนลดอร์
วันเกิด: ปีที่ 1169 ยุคแห่งพฤกษา (วาเลียนศก 4669)
วันตาย: ปีที่ 1497 ยุคแห่งพฤกษา (วาเลียนศก 4997)
เฟอานอร์ (Fëanor) เป็นตัวละครสำคัญที่มีบทบาทอย่างยิ่งในจินตนิยายเรื่อง ซิลมาริลลิออน ซึ่งประพันธ์โดย เจ. อาร์. อาร์. โทลคีน เขาเป็นผู้สร้างอัญมณี ซิลมาริล อันเป็นแก่นของตำนานเรื่องนั้น ได้รับยกย่องว่าเป็นผู้ยิ่งใหญ่ที่สุดในหมู่ชาวเอลดาร์ และเป็นผู้ที่มีทักษะฝีมือช่างเป็นเลิศที่สุดในพิภพ
ประวัติ

เฟอานอร์เป็นโอรสองค์ใหญ่ของฟินเว กษัตริย์แห่งโนลดอร์ กับชายาองค์แรกคือมีริเอล เขาถือกำเนิดในนครทิริออน นครหลวงของพวกเอลฟ์บนแผ่นดินอามัน มารดาของเฟอานอร์สิ้นพระชนม์เมื่อให้กำเนิดพระองค์ ชื่อ 'เฟอานอร์ (Fëanor) ' เป็นชื่อมารดาตั้ง มีความหมายว่า "จิตวิญญาณแห่งอัคคี" ส่วนชื่อบิดาตั้งคือ คูรูฟินเว (Curufinwë) มีความหมายว่า 'บุตรแห่งฟินเวผู้เปี่ยมฝีมือ' หลังจากพระนางมีริเอลสิ้นพระชนม์ กษัตริย์ฟินเวอภิเษกชายาใหม่คืออินดิส เฟอานอร์จึงมีน้องชายต่างมารดาอีกสองคนคือ ฟิงโกลฟิน และ ฟินาร์ฟิน
เมื่อเฟอานอร์เจริญวัยได้แต่งงานกับแนร์ดาเนล บุตรสาวของมัคทันนายช่างใหญ่ มีโอรสเจ็ดองค์คือ มายดรอส มากลอร์ เคเลกอร์ม คารันเธียร์ คูรูฟิน อัมร็อด และอัมรัส
เฟอานอร์ได้สร้างความก้าวหน้าทางวิทยาการหลายประการให้แก่โลกอาร์ดา ตัวอย่างสิ่งประดิษฐ์ทรงคุณค่าของเขาได้แก่ อักขระเทงกวาร์ พาลันเทียร์ เฟอานอร์ยังได้คิดค้นวิธีการทำเหมือง การสกัดแร่ และการเจียระไนอัญมณี งานสร้างอัญมณีที่สำคัญของเขาคือการสร้างซิลมาริล อันเป็นผลงานที่ยิ่งใหญ่ที่สุดของเขา ภายในซิลมาริลบรรจุแสงแห่งทวิพฤกษาไว้ด้วย
ต่อมาเมื่อเมลคอร์ พ้นจากการจองจำ และแก้แค้นเหล่าวาลาร์โดยการทำลายทวิพฤกษา เขาสังหารฟินเว ขโมยซิลมาริลแล้วหนีไปยังมิดเดิ้ลเอิร์ธ ทำให้เฟอานอร์โกรธแค้นถึงกับสาบานจะไล่ล่าล้างแค้นเมลคอร์ไปจนสิ้นโลก และตั้งสมญาให้เมลคอร์ใหม่ว่า มอร์กอธ คำสาบานของเฟอานอร์และโอรสทั้งเจ็ดมีชื่อเรียกว่า คำสาบานของเฟอานอร์ ซึ่งเป็นคำสาบานอันร้ายกาจที่นำมาซึ่งความพินาศของชาวโนลดอร์ทั้งปวง ตลอดจนผู้คนที่เข้ามาเกี่ยวข้องกับซิลมาริล เฟอานอร์นำบุตรชายทั้งเจ็ดและชาวโนลดอร์จำนวนมากติดตามมอร์กอธมายังมิดเดิ้ลเอิร์ธ ระหว่างทางเขาทำสงครามกับเอลฟ์ชาวเทเลริที่นครอัลควาลอนเด เนื่องจากชาวเทเลริไม่ต้องการให้เฟอานอร์นำเรือของพวกตนไปใช้ไล่ล่ามอร์กอธ สงครามครั้งนั้นมีชื่อเรียกว่า สงครามประหัตประหารญาติ
ทัพชาวโนลดอร์ได้เดินทางมาจนถึงมิดเดิ้ลเอิร์ธ และได้ทำสงครามขับเคี่ยวกับมอร์กอธหลายครั้งดังปรากฏอยู่ใน ซิลมาริลลิออน เฟอานอร์สิ้นพระชนม์หลังจากชาวโนลดอร์ได้รับชัยชนะใน การสัประยุทธ์ใต้หมู่ดาว เนื่องจากพระองค์ไล่ติดตามทัพของมอร์กอธไปเพียงลำพังจนตกอยู่ในวงล้อม และถูกแส้ของกอธม็อก เจ้าแห่งบัลร็อก จนได้รับบาดเจ็บสาหัส เฟอานอร์สิ้นพระชนม์ที่เชิงเขาเอเร็ดเวธริน โดยอัคคีภายในกายเผาไหม้ร่างของพระองค์กลายเป็นจุณ
ดูเพิ่ม

ราชวงศ์ฟินเว
เท็กซาโก

เท็กซาโก (Texaco  ย่อมาจาก The Texas Company)  เป็นชื่อเครื่องหมายการค้าของเครือข่ายค้าปลีกและสถานีบริการน้ำมันของสหรัฐอเมริกา  ปัจจุบันเป็นบริษัทในเครือของเชฟรอน
บริษัทก่อตั้งมาตั้งแต่ปี ค.ศ. 1901 ที่เมืองโบมอนต์ รัฐเท็กซัส สืบเนื่องมาจากการขุดพบบ่อน้ำมันสปินเดิลท็อป ทางตอนใต้ของเมือง  บริษัทมีการเติบโตขึ้นจนเป็นบริษัทน้ำมันบริษัทเดียว ที่ทำตลาดสถานีน้ำมันในชื่อเดียวกันทั้ง 50 รัฐของสหรัฐอเมริกา และประเทศแคนาดา  และยังได้ร่วมทุนกับโซแคล (สแตนดาร์ดออยล์แห่งแคลิฟอร์เนีย ซึ่งต่อมาก็คือ เชฟรอน) จากรัฐแคลิฟอร์เนีย ก่อตั้งบริษัท แคลิฟอร์เนียเท็กซัสออยล์คัมปานี (California Texas Oil Company) ขึ้นในปี ค.ศ. 1936  ปัจจุบันบริษัทร่วมทุนนี้คือ คาลเท็กซ์
ในปี ค.ศ. 2001 เท็กซาโกได้ควบรวมกิจการกับเชฟรอน ด้วยมูลค่า 45 พันล้านดอลลาร์สหรัฐ และเปลี่ยนชื่อเป็น "เชฟรอนเท็กซาโก" ต่อมาในปี 2005 บริษัทแม่ได้ลดชื่อเหลือเพียง "เชฟรอน"  โดยเท็กซาโกยังคงทำตลาดในอเมริกาเหนือ ละตินอเมริกา แอฟริกา และประเทศอังกฤษ
เทศบาลตำบลหนองสองห้อง (จังหวัดขอนแก่น)

ระวังสับสนชื่อคล้ายกัน เทศบาลตำบลหนองสองห้อง
| เทศบาลตำบลหนองสองห้อง |
| --- | --- |
เทศบาลตำบล
   ตรา
คำขวัญ: พัฒนาเมืองให้น่าอยู่ คู่เศรษฐกิจ สู่มาตรฐานชีวิตที่ดี
ทต.หนองสองห้องที่ตั้งของเทศบาลตำบลหนองสองห้องในประเทศไทย
พิกัด: 15°44′09.3″N 102°47′27.1″E﻿ / ﻿15.735917°N 102.790861°E﻿ / 15.735917; 102.790861
ประเทศ:  ไทย
จังหวัด: ขอนแก่น
อำเภอ: หนองสองห้อง
พื้นที่
 • ทั้งหมด: 3.2 ตร.กม. (1.2 ตร.ไมล์)
ประชากร (31 ตุลาคม 2563)
 • ทั้งหมด: 5,908 คน
 • ความหนาแน่น: 1,846.25 คน/ตร.กม. (4,781.8 คน/ตร.ไมล์)
รหัส อปท.: 05401501
ที่อยู่ สำนักงาน: เลขที่ 9 หมู่ 16 ถนนสองห้อง-นาเชือก ตำบลหนองสองห้อง อำเภอหนองสองห้อง จังหวัดขอนแก่น 40190
เว็บไซต์: www.nsh.go.th
 ส่วนหนึ่งของสารานุกรมประเทศไทย
เทศบาลตำบลหนองสองห้อง ตั้งอยู่ที่ อำเภอหนองสองห้อง จังหวัดขอนแก่น พื้นที่ส่วนใหญ่เป็นที่ราบอยู่สูงระดับน้ำทะเล  216-330 เมตร มีลำคลอง, ห้วย, หนอง  ลักษณะภูมิอากาศ  ฤดูร้อน  เริ่มตั้งแต่เดือนมีนาคม-เดือนเมษายน มักจะเกิดภัยแล้งเมื่อถึงฤดูร้อน ฤดูฝน เริ่มตั้งแต่เดือนพฤษภาคม-เดือนตุลาคม ฝนมักจะไม่ตกต้องตามฤดูกาลทำให้เกิดปัญหาในการทำเกษตรกรรม ฤดูหนาว เริ่มตั้งแต่เดือนพฤศจิกายน-เดือนกุมภาพันธ์ ครอบคลุมพื้นที่บางส่วนของตำบลหนองสองห้อง
อาณาเขต

ทิศเหนือ ติดกับ องค์การบริหารส่วนตำบลหนองสองห้อง
ทิศใต้ ติดกับ องค์การบริหารส่วนตำบลหนองสองห้อง
ทิศตะวันออก ติดกับ องค์การบริหารส่วนตำบลหนองสองห้อง
ทิศตะวันตก ติดกับ องค์การบริหารส่วนตำบลหนองสองห้อง
ประวัติ

เทศบาลตำบลหนองสองห้อง เดิมก่อตั้งเป็น สุขาภิบาลหนองสองห้อง โดยแบ่งท้องที่บางส่วนขงตำบลตะกั่วป่า กิ่งอำเภอหนองสองห้อง อำเภอพล บริเวณหมู่บ้านรอบที่ตั้งที่ว่าการกิ่งอำเภอหนองสองห้องออกมาจัดตั้งขึ้นในเมื่อวันที่ 9 เมษายน พ.ศ. 2506 โดยการอาศัยพื้นที่ของที่ว่าการกิ่งอำเภอหนองสองห้องเป็นที่สำนักงาน
ต่อมาเมื่อวันที่ 25 พฤษภาคม พ.ศ. 2542 ได้รับการยกฐานะเปลี่ยนแปลงจากสุขาภิบาลหนองสองห้อง เป็นเทศบาลตำบลหนองสองห้อง ตามประกาศในราชกิจจานุเบกษา เล่มที่ 116 ตอนที่ 9 ก. ลงวันที่  9 กุมภาพันธ์ 2542 ตามพระราชบัญญัติเปลี่ยนแปลงฐานะของสุขาภิบาล พ.ศ. 2542 และได้ทำการย้ายสำนักงานมาตั้งอยู่ยังเลขที่ 9 หมู่ที่ 16 ถนนสองห้อง-นาเชือกตำบลหนองสองห้อง  อำเภอหนองสองห้อง  จังหวัดขอนแก่น  ภายในพื้นที่ 13.5 ไร่ โดยการบริจาคของประชาชนในพื้นที่  ได้แก่
นางหมา ภักดี
นางหวด ศรีดามณี
นายไสว จินดาขันธ์
การปกครอง

เทศบาลตำบลหนองสองห้อง เป็นองค์กรปกครองส่วนท้องถิ่นรูปแบบเทศบาล ระดับสามัญ ปัจจุบัน (เมษายน 2565)
ดร.ศักดิ์สิทธิ์ ถิรทัฬหกุล เป็นนายกเทศมนตรีและผู้บริหารเทศบาล
นางสุนิสา แซ่ตั้ง เป็นประธานสภาเทศบาลฯ
นายวสันต์ บุญหล้า ทำหน้าที่ ปลัดเทศบาลฯ
พื้นที่เทศบาลฯ จำนวน 3.2 ตารางกิโลเมตร ครอบคลุมพื้นที่บางส่วนของตำบลหนองสองห้อง แบ่งออกเป็นจำนวน 7 ชุมชน ได้แก่
ชุมชนหนองสองห้องเหนือ
ชุมชนหนองสองห้องใต้
ชุมชนหัวหนอง
ชุมชนไทยสามัคคี
ชุมชนไทยนิยม
ชุมชนไทยเจริญ
ชุมชนรัตนวารี
แหล่งน้ำที่สำคัญ

แหล่งน้ำตามธรรมชาติ  คือ หนองน้ำหนองสองห้อง มีพื้นที่ประมาณ  300 ไร่ อยู่บริเวณทิศใต้ของเทศบาล ซึ่งประชาชนในเขตเทศบาลได้ใช้ประโยชน์โดยการอุปโภคบริโภค และเป็นสถานที่พักผ่อนหย่อนใจ เป็นสวนสาธารณะ และยังเป็นแหล่งท่องเที่ยวที่สำคัญของเมือง โดยมีเกาะกลางน้ำและเป็นที่ตั้งของวัดเกาะสะอาด อันเป็นวัดที่เคารพสักการะของชาวอำเภอหนองสองห้อง
แหล่งน้ำที่สร้างขึ้น  คือ  ทางการประปาส่วนภูมิภาค  (สำนักงานประปาเมืองพล) ได้ให้บริการประปาแก่ประชาชนในเขตเทศบาล โดยการนำน้ำจากหนองน้ำหนองสองห้องมาทำเป็นระบบการประปาที่ได้มาตรฐานสำหรับใช้อุปโภค-บริโภค